สนช. นัดประชุมวาระด่วน 29 พ.ย.นี้!
สนช. นัดประชุมวาระด่วน 29 พ.ย.นี้!
25 พ.ย. 2559

นายพรเพชร วิชิตชลชัย ประธานสภานิติบัญญัติแห่งชาติ (สนช.) แจ้งขอให้สมาชิก สนช.เตรียมพร้อมสำหรับการประชุมนัดพิเศษตั้งแต่วันที่ 29 พ.ย.นี้ จากก่อนหน้านี้ที่ไม่ได้มีกำหนดนัดประชุมไว้ เนื่องจากเป็นการประสานงานร่วมกันของวิป สนช.และคณะกรรมาธิการวิสามัญกิจการสภาขับเคลื่อนการปฏิรูปประเทศ (วิป สปท.)
อย่างไรก็ตาม ขณะนี้ยังไม่ได้บรรจุวาระว่าจะพิจารณาเรื่องใด คงต้องรอรัฐบาลแจ้งวาระมายัง สนช.
“ถือว่าเป็นการเตรียมตัวไว้ เพราะหากเป็นกฎหมายหรือเรื่องด่วน สามารถบรรจุเข้าสู่ระเบียบวาระได้ทันที ส่วนที่เรียกว่าเป็นการประชุมนัดพิเศษ เนื่องจากไม่ใช่การประชุมตามปกติที่จะมีขึ้นในวันพฤหัสบดีและวันศุกร์”นายพรเพชร กล่าว 